Ha sem a magyar miniszterelnök, sem vendéglátója nem beteg, nincs ok a kézfogás mellőzésére

– válaszolta Havasi Bertalan, a miniszterelnök sajtófőnöke az atv.hu érdeklődésére, hogy van-e protokoll Orbán Viktor miniszterelnök számára a koronavírus idején.

Magyarországon nincsen protokollvilla, sem kormányfői rezidencia. A miniszterelnök a saját házában lakik a családjával. Amikor megbetegszik, akkor otthon szokott maradni a lakásában

– ezt pedig már arra válaszolta, hogy Ludovic Orban román miniszterelnök karanténba vonult egy protokolvillába egy szenátor betegsége miatt.

Ami a kézfogásokat illeti, ha nincs súlyos fertőzöttség – például Moldovában jelenleg összesen 6 fertőzöttről tudnak – és sem a magyar miniszterelnök, sem vendéglátója nem beteg, nincs ok a kézfogás mellőzésére. De ez mindig egyedi mérlegelés kérdése.

– tette hozzá Havasi

Kiemelt kép: Bielik István / 24.hu